cyanic-selkie/wikianc huggingface dataset:
Պրոֆեսիոնալ ըմբշամարտ
Չեմպիոնական տիտղոսներ
Կուլիսների հետևում աշխատող սցենարիստները չեմպիոնական տիտղոսները շնորհում են առավել ակնառու մարզիկներին, կամ այն ըմբշամարտիկներին, ովքեր (ըստ սցենարիստների) կարող են մեծածավալ հետաքրքություն առաջացնել հանդիսատեսների շրջանում և այդ կերպ դրականորեն ներազդել հեռուստատեսային վարկանիշների և հաճախելիության վրա։ Այնուամենայնիվ, չեմպիոնատի օգտագործումը կարող է սահմանվել նաև այլ հանգամանքներով։ Հանդիսատեսների շրջանում տիտղոսի որակը, նշանակալիությունն ու համբավը որոշակիորեն կախված է դրա պատմությունից, որպես գործող չեմպիոն հանդես եկող մարզիկի տրամաչափից, ինչպես նաև տիտղոսակրերի փոփոխության հաճախականությունից և եղանակից։
Ոչ ստանդարտ մարտեր
Երբեմն անցկացվող մարտերը կարող են ունենալ լրացուցիչ կանոններ, որոնք ծառայեցվում են հատուկ գրավչություն ստեղծելու կամ հակամարտության մեջ լարվածություն մտցնելու նպատակներով։
Հավանականորեն, առավել հայտնի ոչ ստանդարտ մարտերից է վանդակային մարտը, որի ժամանակ ռինգը շրջապատված է ցանկապատով կամ նմանատիպ մետաղյա կառուցվածքով՝ այդ կերպ բացառելով փախուստը և/կամ արտաքին ներխուժումը, ինչպես նաև մասնակիցների համար պոտենցիալորեն ծառայելով որպես հարձակումն իրականացնելու կոպիտ զենք կամ հարթակ։
Ռինգային մուտք
Ռեստլինգի շոուների առանցքային թատերական տարրերից է ռինգային մուտքը։ Որոշ ըմբշամարտիկների համար առավել բնորոշ է իրենց ռինգային մուտքով ուշադրության արժանանալը, քան բուն մարտաոճով, հատկապես երբ երկար բացակայությունից հետո ռինգ են վերադառնում նախկին առաջնային մարզիկները։
Ռեստլերների բացարձակ մեծամասնությունը ռինգ է մտնում թեմատիկ երաժշտության ներքո։ Թեմատիկ երաժշտական կատարումը սովորաբար արտացոլում է մարզիկի կերպարի ինքնությունը։ Բազմաթիվ ռեստլերների (հատկապես Միացյալ Նահանգներում հանդես եկող) համար օգտագործվող կատարումների խոսքերը և երաժշտությունը գրված են հատուկ վերջիններիս ռինգային մուտքի համար։ Երաժշտական ուղեկցման պրակտիկաներն առավել լայն տարածում են ստացել 1980-ականների ժամանակ։ Թեմատիկ երաժշտությունն հնչեցվում է նաև մարտի ավարտից հետո։
Ռինգային մուտքերը կարող են տարբերվել նաև ըստ հատուկ առիթների։ Առավել առանձնահատուկ ռինգային մուտքեր են կատարվում «Ռեսլմանիա» ամենամյա իրադարձության ժամանակ։
Անկախ ռեստլերներ
Ի տարբերություն բազմաթիվ սպորտաձևերի, պրոֆեսիոնալ ըմբշամարտի մանր կազմակերպություններ կարելի գտնել Միացյալ Նահանգների գրեթե բոլոր համայնքերում։ Տվյալ կազմակերպությունները սովորաբար իրենց շոուներն անցկացնում են ռազմաբազաներում, հանգստի կենտրոններում, միջնակարգ դպրոցների մարզադահլիճներում, առևտրի կենտրոններում, եկեղեցիներում, բարերում և նույնիսկ կայանատեղերում։ Նման շոուներն ունեն արտադրական ցածր արժեք, գովազդն իրականացվում է բերանացի կամ թռուցիկների, հանրային հեռուստատեսության և համացանցի միջոցով։ Անկախ ռեստլինգը ներկայացնող ըմբշամարտիկները հանդես են գալիս որպես անկախ կապալառուներ և կարող են աշխատել տարբեր կազմակերպություններում՝ սովորաբար գումար ստանալով կատարած յուրաքանչյուր ելույթի համար։
Բազմաթիվ շոշափելի կարիերա ունեցած ըմբշամարտիկներ իրենց մասնագիտական նորամուտը կատարել են անկախ մրցասպարեզներում։
Կանանց ռեստլինգ
Պրոֆեսիոնալ ըմբշամարտում առաջին կին չեմպիոնն արձանագրվել է 1937 թվականին։ Տիտղոսակիրն հայտնի է եղել որպես ոմն Մայլդրեդ Բերք։ Վաղ 1950-ականներին Բերքը հիմնում է «Կանանց ըմբշամարտի ասոցիացիա» կոչվող կազմարեպությունը։ 20-րդ դարի այլ հայտնի կին ռեստլերներից են Անհավանական Մուլան, Մեյ Յանգը և այլք։ 1958 թվականին Մուլան նվաճում է NWA կանանց աշխարհի կրտսեր չեմպիոնական տիտղոսը, որն էլ հետագայում դառնում է WWE կանանց չեմպիոնական տիտղոսի նախատիպը։
Գաճաճների ռեստլինգ
Գաճաճների ռեստլինգը ծագել է դեռ սպորտաձևի կառնավալային և վոդևիլյան ժամանակաշրջանից։ Այնուամենայնիվ գաճաճ ըմբշամարտիկների ժողովրդականությունն ու տարածվածությունը վերջին տարիներին մեծապես անկում է ապրել՝ համապատասխան մինի-դիվիզիաների փակման պատճառով։
Որոշ ըմբշամարտիկներ նույնիսկ ունեն իրենց կերպարների մինի տարբերակները, որոնք մարմնավորվում են գաճաճների կողմից։ Առավել հանարահայտ մինիռեստլերնեից են Մասկարիտա Սագրադան, Կուիժեն և այլք։ Գաճաճները կարող են նաև հանդես գալ որպես ուղկեցորդներ կամ թալիսմաններ՝ ըմբիշին կամ ըմբշուհուն ուղեկցելով դեպի ռինգ։
Ոճերն ու առանձնահատկությունները տարբեր երկրներում
ԱՄՆ-ն, Մեքսիկան և Ճապոնիան հանդիսանում են այն երեք երկրները, որոնցում պրոֆեսիոնալ ըմբշամարտն ունի առավել խոշոր շուկա և վայելում է մեծ հանրաճանաչություն։ Ժամանակի ընթացքում մշակվել և զարգացվել են ռեստլինգի բազմաթիվ ենթատեսակներ։ Ամերիկյան ռեստլինգում շեշտը դրվում է պատմասության և մարզիկներին որոշակի կերպարով ներկայացնելու վրա։
Չնայած մեքսիկական ռեստլինգը կամ լուչա լիվրեն նույնպես իր ձևաչափում ունի պատմություններ և կերպարներ, սակայն դրանց առավել քիչ ուշադրություն է հատկացվում։ Լուչադորներն աչքի են ընկնում արագաշարժությամբ ու ճարպկությամբ՝ կատարելով բազմապիսի օդային ակրոբատիկ հնարքներ։ Մեքսիկական և ամերիկյան ենթատեսակների շոշափելի տարբերությունը բացատրվում է դրանց անջատ էվոլյուցիայով։ Ոճի տարածումը Մեքսիկայում սկսվել է 1930-ական թվականներից։ Լուչա լիվրեում ավելի մեծ ճանաչում ունեն առաջին ծանրքաշային կարգում (իսպ.՝ peso semicompleto, անգլ.՝ cruiserweight) հանդես եկող լուչադորները։ Մարզիկները միմյանց վրա հարձակում իրականացնելու համար հաճախ օգտագործում են ռինգային պարանները՝ ինքնանետման սկզբունքով կատարելով ակրոբատիկ հնարքներ, ինչպես նաև կատարելով տարբեր հարձակվողական համադրություններ ։ Լուչա լիվրեն հայտնի է նաև թիմային մարտերով, որոնց ժամանակ մրցակից խմբերում երկուսի փոխարեն կարելի է հանդիպել երեք ռեստլերի ։ Ճապոնական ռեստլինգը կամ պուրորեսուն նույնպես ունի տարբերություններ։ Չնայած ունենալով ավանդական ամերիկյան ռեստլինգի արմատները և հանդես գալով նույն ենթաոճի ներքո, պուրորեսուն վերածվել է առանձին մարմնի ։ Բացի այն հանգամանքից, որ անցկացվող մարտերի արդյունքները կանխավ որոշված են, փորձ է կատարվում հոգեբանական տեսանկյունից ճապոնական ռեստլինգն առավելագույնս ներկայացնել որպես իրական ֆուլ-կոնտակտ մարզաձև, քանի որ սույն ենթաոճում առկա են մարտարվեստային ծանր հարվածների և շութ ռեստլինգի հանձնվեցնող հնարքների համադրություններ, մինչդեռ Միացյալ Նահանգներում ավելի շատ ուշադրություն է հատկացվում անցկացվող շոուների ժամանացային բնույթին։ ռեստլերները փոխանակվում են ոտնահարվածներով և ձեռնահարվածներով, ինչպես նաև կատարում բազմապիսի ըմբշամարտային հանձնվեցումներ։ Ի տարբերություն ամերիկյան ռեստլինգի, ճապանոկան ըմբշամարտում խորը սյուժետային պատմություններ չեն կիրառվում և դրանց փոխարեն մեծ ուշադրություն է դարձվում մարտական ոգու գաղափարին և թատերականության փոխարեն գնահատվում է ռեստլերների ցուցադրած ֆիզիկական և մտավոր տոկունությունը։
Ճապոնական ըմբշամարտի բազմաթիվ առաջնակարգ ռեստլերներ, ինչպիսիք են Շինյա Հաշիմոտոն, Ռիկի Չշուն, Կեյջի Մուտոն և Մինորու Սուզուկին մինչև ռեստլինգով զբաղվելը եղել են իրական մարտարվեստային վարպետներ։ 1990-ականների ընթացքում բազմաթիվ ճապոնացի ռեստլերներ սկսեցին հանդես գալ խառնամարտ կոչվող մրցակցային սպորտաձևում։
Մշակույթը
Պատմության ընթացքում պրոֆեսիոնալ ըմբշամարտում զարգացվել են թե՛ արտաքին և թե՛ ներքին մշակույթներ։ Տասնամյակներ շարունակ սույն արդյունաբերությունում ընդգրկված անձանց հաջողվել է միասին ձևավորել որոշակի եղբայրություն՝ մշակելով ներքին կապեր, ընդհանուր բառապաշար և փոխանցելի ավանդույթներ։ Ակնկալվում է, որ նորեկ մարզիկները կարիերայի սանդղակում բարձրանալուց առաջ մի քանի տարի «կվճարեն իրենց տուրքերը»՝ հանդես գալով ցածր տրամաչափի կազմակերպությունում և աշխատելով որպես ռինգային անձնակազմի անդամ ։ Գրեթե բոլոր կազմարպությունների ակտիվ կազմերում ընդգրկվում են վետերան մարզիկներ, ովքեր մեծ նշանակություն են ունենում երիտասարդ կոլեգաներին ուղղորդելու և հնարավոր տարաձայնությունները փորձառու կերպով լուծելու մեջ ։ Տասնամյակներ շարունակ մարզիկներին հանձնարարվում էր նույնիսկ ռինգից դուրս պրոֆեսիոնալ ըմբշամարտի լիգիտիմության պատրանքը կենդանի պահել՝ հանրության մեջ գտնվելիս հավատարիմ մնալով ռինգային կերպարին ։ Երևույթը խիստ փոքր չափաբաժիններով նկատելի է ներկայումս։
Պրոֆեսիոնալ ըմբշամարտի երկրպագուները, գիտական ֆանտաստիկայի, համակարգչային խաղերի կամ կոմիքսային գրքերի սատարողների նման, ձևավորել են իրենց սեփական ենթամշակույթը։ Կուլիսների ետևում կատարվող երևույթներով, ապագա սյուժեներով կամ կազմակերպական որոշումների դատողություններով հետաքրքրվող երկրպագուները հնարավորություն ունեն ընթերցելու տեղեկագրեր, ամսագրեր, ինչպես նաև վերջին ժամանակներում՝ օգտվելու բազմաթիվ համացանցային լրատվական կայքերից ։ Մեծ տարածում ունեն նաև թեմատիկ ռադիոհաղորդումները։ Որոշ երկրպագուներ հավաքում են ըմբշամարտի մեծաթիվ ձայնագրություններ։ Համացանցի տարածման շնորհիվ երկրպագուներն հնարավորություն ունեն դիտելու ցանկացած ենթաոճի մարտեր։
Զանգվածային մշակույթում
Առաջին անգամ աշխարհի տիտղոս նվաճելուց ի վեր առաջնակարգ ռեստլերները ձեռք են բերում հանրաճանաչելիության որոշակի համբավ։ Ռեստլինգի բոլոր սերունդներում հանդես են եկել ռեստլերներ, որոնց հաջողվել է կարիերաներն ընդլայնել երաժշտության, կինոյի, թատրոնի, հեռուստատեսության, բիզնեսի, քաղաքականության կամ հանրային ելույթի ոլորտներում՝ այդ կերպ ճանաչում ձեռք բերելով ռեստլինգով չհետաքրքրվող զանգվածների շրջանում։ Նույն կերպ սպորտի կամ զանգվածային մշակույթի բազմաթիվ հայտնի ներկայացուցիչներ հակիրճ ելույթներ են ունեցել պրոֆեսիոնալ ըմբշամարտի ասպարեզում։
Երբեմն պրոֆեսիոնալ ըմբշամարտը ներկայացվում է որպես որևէ երևույթի ծաղրերգություն։ Հետագայում ծաղրական բազմաթիվ տարրեր, հայտնի այլաբերությունների և մեմերի տեսքով տեղ են գտել ամերիկյան մշակույթում։
Պրոֆեսիոնալ ըմբշամարտից սկզբնավորված որոշ եզրույթներ նույնիսկ տեղ են գտել անգլախոսների մայրենի լեզվում։ «Body slam» (մարմնի տապալում), «sleeper hold» (քնեցնող բռնվածք), «tag team» (մարտական թիմ) և մի շարք այլ օրիգինալ բառեր և բառակապակցություններ օգտագործվում են նույնիսկ ըմբշամարտով չհետաքրքրվողների շրջանում։ Մեկ այլ հայտնի եզր է «smackdown» (կործանում, տապալում) բարդ բառը, որը ճանաչվածության էր հասել 1990-ականներին՝ Դուեյն Ջոնսոնի և համանուն հեռուստաշոուի շնորհիվ, 2007 թվականից ընդգրկված է «Մերիամ-Ուեբստեր» բառարանում։
Բազմաթիվ գեղարվեստական ֆիլմերում և կինոնկարներում («Պատրաստ կռվի», «Մուչա լուչա», «Նաչո լիվրե», «Ռեստլերը» «Սանտո» և այլն) ռինգային կերպարով ռեստլերները ներկայացվում են որպես գլխավոր հերոսներ։ Աշխարհում հայտնի է պրոֆեսիոնալ ըմբշամարտի մասին առնվազն երկու թատերական ներակայացում. «Բարոնը» կոչվող կատակերգական ներկայացումը պատմում է ռեստլեր Բարոն ֆոն Ռաշկեի կյանքի մասին, «Անհայտ մասերից» կոչվող կանադական ներկայացումը պատմում է հորինված ռեստլերի կյանքի ու գործունեության մասին և առաջադրվել է բազմաթիվ թատերական մրցանակների։ «Հարավային այգի» անիմացիոն սիթքոմի 2009 թվականին ցուցադրված «W.T.F.» կոչվող էպիզոդում առկա են պրոֆեսիոնալ ըմբշամարտին հատուկ օճառային օպերայի տարրեր։ «Disney Channel» հեռուստաալիքով ցուցադրվող «Կիմ Փոսիբլ» մուլտսերիալի գլխավոր հերոսուհին ըմբշամարտի մեծ սիրահար էր, իսկ սերիաներց մեկում հանդես էին գալիս երկու գեղարվեստական ռեստլերներ (հնչյունավորված նախկին «WWE»-ի մարզիկների կողմից)։ 2008 թվականին նկարահանված «Ռեստլերը» ֆիլմը տարբեր անվանակարգերում առաջադրվել է Օսկար մրցանակի։
1950 թվականին ռեժիսոր Ժյուլ Դասենի կողմից նկարահանված «Գիշերը և քաղաքը» հոլիվուդյան քրեական դրաման պատմում է լոնդոնցի պրոմոտերի մասին, ով ցանկանում է մեծ հաջողությունների հասնել ըմբշամարտի արդյունաբերությունում։
Ուսումնասիրություններ և վերլուծություններ
Ժողովրդականության աճի շնորհիվ պրոֆեսիոնալ ըմբշամարտը բազմաթիվ առիթներով հայտնվել է ակադեմիական և լրագրողական քննադատության կիզակետում։ Տվյալ ոլորտում ընդունված կարգերն ուսումնասիրվել են բազմաթիվ դասընթացների, թեզերի, ակնարկների և ատենաբանությունների շրջանակներում։ Այն հաճախ է ներառվում թատրոնի, սոցիոլոգիայի և մի շարք այլ ոլորտների ուսումնասիրություններում ։ Մասաչուսեթսի տեխնոլոգիական ինստիտուտի կողմից մշակվել են դասընթացներ պրոֆեսիոնալ ըմբշամարտի մշակութային նշանակության մասին ։ Համալսարանի պրոֆեսոր մարդաբան Հեզեր Լիվայը հրատարակել է ազգագրական աշխատություն Մեքսիկայում լուչա լիվրեի մշակույթի մասին։ Այնուամենայնիվ, 20-րդ դարի առաջին կեսին, երբ հանրությանը բացահայտվում է սպորտաձևի բեմադրվածությանը, այն ընդունվում է որպես ժամանցի խիստ էժանագին ձև՝ նախատեսված անկիրթ բանվոր դասակարգի ներկայացուցիչների համար։ Նմանատիպ բացասական վերաբերմունք որոշակի չափերով գոյություն ունի նաև ներկայումս։ Ֆրանսիացի տեսաբան Ռոլան Բարտն առաջիններից էր, ով իր «Ռեստլինգի աշխարհը» աշախատությունում (1957 թվականին լույս տեսած «Առասպելներ» ժողովածուից ) նկատեց, որ անհրաժեշտ է ռեստլինգի վերաբերյալ առավել խորը ուսումնասիրություններ ծավալել։ Աշխատությունում Բարտը պնդում է, որ ըմբշամարտը պետք է դիտվի ոչ թե որպես տգետների համար նախատեսված խարդավանք, այլ որպես ատրակցիոն՝ թատերական ներկայացման ձև։ Պրոֆեսիոնալ ըմբշամարտը նկարագրվում է որպես կատարողական արվեստ, որը պահանջում է զուգադրված իմաստների անմիջական ընթերցումը։ Տրամաբանական ավարտն ավելի քիչ ուշադրության է արժանանում։ Ըստ Բարտի, ըմբշամարտիկի գործառույթը ոչ թե հաղթելն է, այլ իրենից ակնկալվող էմոցիոնալ շարժով գնալը և հանդիսատեսին թատերական բավականություն պարգևելը։ Բարտի աշխատությունը հիմք է ծառայել ապագա ուսումնասիրությունների համար ։
Չնայած շատ հաճախ ռեստլինգին տրվում է «տղամարդկանց օճառային օպերայի» որակավորում, այն կարողացել է նաև ունենալ թատրոնի և գրականության այնպիսի ենթաձևերի սինթեզված նրբերանգներ, ինչպիսիք են դասական հերոսականությունը, կոմեդիա դել'արտեն , վրեժի ողբերգությունը , մորալիտեն և բուռլեսկը ։
Վավերագրական ֆիլմեր արտադրողները բազմաթիվ առիթներով փորձել են ուսումնասիրել ըմբշամարտիկների կյանքը և նրանց մասնագիտության ունեցած ազդեցություններն իրենց և ընտանիքների վրա։ 1999 թվականին լույս տեսած «Ներքնակից այն կողմ» վավերագրական ֆիլմը պատմում է կարիերայի մթնշաղին մոտեցող Թերի Ֆանկի, կարիերայի բարձրակետին գտնվող Միք Ֆոուլիի, խամրած աստղ Ջեյք Ռոբերթսի և այլ ռեստլերների մասին։ 2005 թվականին լույս տեսած «Շրթներկ և ուժանակ» վավերագրական ֆիլմը պատմում է 20-րդ դարի ընթացքում կանանց ըմբշամարտի էվոլյուցիայի մասին։ Ըմբշամարտի մասին բազմիցս խոսվել է «HBO» հեռուստացանցի «Իրական սպորտաձևեր Բրայանտ Գամբելի հետ» հաղորդաշարում։ «MTV» հեռուստաալիքով ցուցադրված «Կյանքի ճշմարտությունը» իրական հեռուստաշոուն ունի երկու էպիզոդ՝ վերնագրված «Ես պրոֆեսիոնալ ռեստլեր եմ» և «Ես ուզում եմ դառնալ պրոֆեսիոնալ ռեստլեր»։ Այլ հայտնի վավերագրական ֆիլմերից են «Պրոֆեսիոնալ ըմբշամարտի գաղտնի աշխարհը», «Հիթմեն Հարթ. մենամարտելով ստվերների հետ» և այլն։ «Արյունոտ հուշեր» վավերագրական ֆիլմը պատմում է ըմբշամարտիկներ Քրիս Ջերիքոյի, Ռոբ Վան Դամի և Ռոդի Փայփերի մասնագիտական կարիերաների մասին։
Իրական վտանգներ
Չնայած ցուցադրական բնույթին, ռեստլինգում մեծ է իրական վնասվածքների և նույնիսկ մահվան հավանականությունը։ Ճապոնական մրցասպարեզներում, ինչպես նաև որոշ ամերիկյան անկախ առաջնություններում, ինչպիսիք են օրինակ «Combat Zone Wrestling» (CZW) և «Ring of Honor» (ROH) կազմակերպությունները, արձակվող հարվածները շատ հաճախ կոշտ վայրէջք են կատարում մարզիկների վրա։ Ռինգային հատակը սովորաբար բաղկացած է 2-ից 8 ուղղանկյունաձև չոր տախտակներից։ Առավել հաճախ հանդիպող վնասվածքներից են ուսերի, ծնկի, մեջքի, պարանոցի և կողերի ջարդվածքները։ Ինչպես պրոֆեսիոնալ բռնցքամարտում կամ խառնամարտում, ռեստլինգում նույնպես չեն բացառվում խրոնիկ տրավմատիկ էնցեֆալոպաթիայի կամ գլխուղեղի տրավմատիկ վնասվածքների հավանականությունը։ Ռեստլեր Դեյվի Ռիչարդսը մի առիթով ասել է․ «Մենք մարզվում ենք վնասվելու համար, գիտենք որ վնասվելու ենք և ընդունում ենք դա» ։
Արտաքին հղումներ
Պրոֆեսիոնալ ըմբշամարտ Կատեգորիա:Սպորտային ժամանց
Հուսեյն Աբասզադե
Արվեստ
1941 թվականին տպագրվել է որպես պոետ։ Արձակ սկսել է գրել 1950-ական թվականների երկրորդ կեսից ։ Նրա ստեղծագործության թեմաները կապված էին ինչպես պատերազմի, այնպես էլ ժամանակակիցների կյանքի հետ։ Նրա առաջին՝ «Գեներալ» վեպը նվիրված է ԽՍՀՄ կրկնակի հերոս Ազի Ասլանովին։
Մաքսիմ Երմակով
Մաքսիմ Վլադիմիրովիչ Երմակով, ռուս ֆուտբոլիստ, պաշտպան և հենակետային կիսապաշտպան։
Ակումբային կարիերա
«Դենաս» ֆուտբոլային դպրոցի սան (Կամենսկ-Ուրալսկ)։ 2008 թվականին Մանկական ֆուտբոլային լիգայի հավաքականի կազմում դարձել է Կ. Ի. Բեսկովի հուշամրցաշարի հաղթող և ընդգրկվել մրցաշարի խորհրդանշական հավաքականում ։ Ավելի ուշ տեղափոխվել է «Կրասնոդար» ակումբի ակադեմիա։ 2011-2012 մրցաշրջանից ի վեր նա ներգրավվել է երիտասարդական կազմի հանդիպումներին, միայն ցլերի դուբլի համար երիտասարդական առաջնությունում մասնակցել է 39 հանդիպման և դարձել 3 գոլի հեղինակ։ 2013 թվականի հունվարին տեղափոխվել է Մոսկվայի «Սպարտակ», որտեղ խաղացել է երիտասարդական կազմում և «Ֆարմ» ակումբում։ «Սպարտակ-2»-ի կազմում 2013 թվականի հուլիս-օգոստոս ամիսներին մասնակցել է երեք հանդիպման, իսկ երիտասարդական առաջնությունում երեքուկես մրցաշրջանի ընթացքում կարմիր-սպիտակների կազմում մասնակցել է 53 հանդիպման և դարձել 3 գոլի հեղինակ։
2016 թվականի ամռանը հեռացել է «Սպարտակից» և տեղափոխվել լիտվական «Ստումբրաս»։ Լիտվայի առաջնությունում նորամուտը նշել է 2016 թվականի սեպտեմբերի 7-ին «Տրակայ»-ի դեմ խաղում՝ 64-րդ րոպեին փոխարինման դուրս գալով Ռոբերտաս Վեժավիչուսի փոխարեն ։ Ընդհանուր առմամբ, լիտվական ակումբը 6 հանդիպում է անցկացրել երկրի առաջնությունում և մեկ խաղ Լիտվայի Գավաթում և 2016 թվականի մրցաշրջանի ավարտից հետո հեռացել է թիմից։
2017 թվականի օգոստոսի 1-ին տեղափոխվել է հայկական «Փյունիկ», բայց արդեն տարեվերջին հեռացել է թիմից։
Կարիերան հավաքականում
Խաղացել է Ռուսաստանի մինչև 17 և մինչև 19 տարեկանների հավաքականներում, մասնակցել է Եվրոպայի պատանեկան առաջնությունների ընտրական հանդիպումներին, խաղացել է նաև ստուգողական խաղերում ։ Դարձել է Գրանատկինի հուշամրցաշարի հաղթող ։
Դրուժնոե (գյուղ, Սիմֆերոպոլի շրջան)
Դրուժնոե (Дружне, Cafer Berdi), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Ջաֆեր-Բերդի։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Տարասովո (գյուղ, Վյազեմսկի շրջան)
Տարասովո (Тарасово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Բաջալի
Բաջալի, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
NEMA միակցիչներ
Ծանոթագրություններ
Կատեգորիա:Էլեկտրատեխնիկա
Սուբորովկա (գյուղ, Խիսլավիչսկի շրջան)
Սուբորովկա (Суборовка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 53 մարդ։
Իտաբիրինիա
Իտաբիրինիա (Itabirinha), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 9513 մարդ՝ 2006 թվականի տվյալներով։ Գրավում է 208,059 կմ2 տարածք։ Խտությունը ` 45,7 մարդ/կմ2 :
Պատմություն
Քաղաքը հիմնադրվել է 1962 թվական ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Թոմաս Ստիլտյես
Թոմաս Յոհանես Ստիլտյես (Thomas Joannes Stieltjes, ), նիդերլանդացի մաթեմատիկոս։
Ավարտել է Դելֆթի պոլիտեխնիկական դպրոցը։ 1877 - 1883 թթ․ աշխատել է Լեյդենի աստղադիտարանում, 1886 թվականից՝ Թուլուգի համալսարանում։ 1894 թվականին ընտրվել է Պետերբուրգի ԳԱ թղթակից անդամ։ Հիմնական աշխատանքները վերաբերում են ֆունկցիոնալ անընդհատ կոտորակներին, մոմենտների պրոբլեմին, օրթոգոնալ բազմանդամների տեսությանը, մոտավոր ինտեգրմանը և դասական անալիզի այլ հարցերի։
Ստիլտյեսը հանգել է ինտեգրալի մի ընդհանրացման, որը կոչվել է իր անունով։
Ծանոթագրություններ
Կատեգորիա:Հոլանդացի մաթեմատիկոսներ Կատեգորիա:Ֆրանսիացի մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Սիթի օֆ Մանչեսթեր
Սիթի օֆ Մանչեսթեր (City of Manchester) կամ Էթիհադ Ստեդիում (Etihad Stadium), ֆուտբոլային մարզադաշտ անգլիական Մանչեսթեր քաղաքում, որը հանդիսանում է «Մանչեսթեր Սիթի» ֆուտբոլային ակումբի տնային մարզադաշտը։
2014 թվականի հունվարին սկսվել են մարզադաշտի վերակառուցման աշխատանքները, որոնց ավարտից հետո մարզադաշտի տարողունակությունը դարձավ 61 000։ Հերթական վերակառուցումից հետո մարզադաշտը մտավ այն արենաների շարքը, որտեղ հնարավոր է անցկացնել ռեգբիի առաջնություն։
Հանդիպումներ
2002 թվականին մարզադաշտում անց են կացվել Համագործակցության խաղերը ։
2005 թվականին Անգլիայում տեղի է ունեցել Եվրոպայի՝ ֆուտբոլի կանանց առաջնությունը ։ Մարզադաշտում անց է կացվել խմբային փուլի Անգլիա-Ֆինլանդիա հանդիպումը։
2006 թվականի հոկտեմբերի 4-ին հայտարարվեց, որ «Սիթի օֆ Մանչեսթեր»-ում է անցկացվելու ՈՒԵՖԱ 2007/2008 առաջնությունը։ 2008 թվականի մայիսի 14-ին մարզադաշտում անցկացվեց ՈՒԵՖԱ-ի առաջնության 50-րդ եզրափակիչը ։ Հանդիպեցին ռուսական «Զենիթ»-ը և շոտլանդական «Ռեյնջերս»-ը։ Իր պատմության մեջ առաջին անգամ հաղթող ճանաչվեց «Զենիթ»-ը։
2015 թվականի ամռանը մարզադաշտն ընդարձակեցին մեկ տրիբունայով՝ ավելացնելով գրեթե 7000 տեղ ։
2015 թվականին մարզադաշտը հյուրընկալեց Ռեգբիի աշխարհի առաջնությունը ։
Արտաքին հղումներ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Անգլիայում
Դգնալի
Դգնալի (დგნალი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1100 մետր բարձրության վրա։ Շրջկենտրոն Դուշեթից հեռու է 31 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Սանտա Կոլոմբա դե Սոմոսա
Սանտա Կոլոմբա դե Սոմոսա  (իսպ.` Santa Colomba de Somoza), մունիցիպալիտետ Իսպանիայում` Լեոն պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Մարագատերիա շրջանում։ Բնակչությունը՝ 463 մարդ (2010 թվականի տվյալներով)։ Գտնվում է պրովինցիայի վարչական կենտրոնից 16 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Լեոն պրովինցիայի մունիցիպալիտետներ
Սերգեյ Աբրամովիչ
Սերգեյ Աբրամովիչ (Серге́й Влади́мирович Абрамо́вич, ), ռուս ֆուտբոլիստ (մինի ֆուտբոլ), Տյումեն քղաքի «Տյումեն ՖԱ» թիմի և Ռուսաստանի մինի ֆուտբոլի հավաքականի հարձակվող։
Կենսագրություն
Տյումենյան մինի֊ֆուտբոլի վառ ներկայացուցիչներից է։ Մի քանի տարի հանդես է եկել 2֊րդ կազմում։ 2010 թվականին կատարել է իր նորամուտը հիմնական կազմում։ 2010 թվականից ի վեր հանդես է գալիս «Տյումեն ՖԱ»֊ի հիմնական կազմում։ 2013 թվականից ընդգրկվել է Ռուսաստանի ֆուտզալի ազգային հավաքականում, մասնակցել ՖԻՖԱ-ի ֆուտզալի աշխարի գավաթի (FIFA Futsal World Cup) երկու խաղարկությունների, ինչպես նաև ՈՒԵՖԱ-ի ֆուտզալի առաջնությանը (UEFA Futsal Championship) :
Արտաքին հղումներ
Կատեգորիա:Ռուս ֆուտբոլիստներ
Առաջին ուսուցիչը (ֆիլմ)
«Առաջին ուսուցիչը» («Первый учитель»), ռեժիսոր Անդրեյ Միխալկով-Կոնչալովսկու դեբյուտային լիամետրաժ գեղարվեստական ֆիլմը։ Նկարահանվել է Չինգիզ Այթմատովի համանուն գրքի հիման վրա ։
Սյուժե
Գործողություններ ծավալվում են խորհրդային իշխանության առաջին տարիներին Ղրղզստանում։
Ոչ այնքան վաղուց ավարտվել է քաղաքացիական պատերազմը։ Կոմերիտական ուղեգրով հեռավոր աուլ է գալիս ուսուցիչ Դույշենը, որը նախկին կարմիրբանակային է։ Նրա ջերմությունն ու մոլեռանդությունը, որով նա փորձում է ժողովրդի մեջ առաջընթաց արձանագրել, բախվում են Արևելքում կյանքի դարավոր ավանդույթներին։
Արտաքին հղումներ
Կատեգորիա:1965 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Անդրեյ Կոնչալովսկու ֆիլմեր Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր
Զալեսիե (գյուղ, Սիմֆերոպոլի շրջան)
Զալեսիե (Залісся, Zalesye), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Զալեսիե գյուղում բնակվում էր 1 085 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Օլեգ Էրբերգ
Կենսագրություն
Օլեգ Էրբերգը ծնվել է 1898 թվականին։
Նիչևոկներ (Ничевоки) բանաստեղծների գրական խմբի անդամ է ։
Մահացել է 1956 թվականին։ Մարմինն ամփոփված է Նոր Դոնի գերեզմանոցում։
Արտաքին հղումներ
Կատեգորիա:Խորհրդային բանաստեղծներ Կատեգորիա:Ռուս բանաստեղծներ Կատեգորիա:20-րդ դարի բանաստեղծներ Կատեգորիա:Խորհրդային թարգմանիչներ Կատեգորիա:Ռուս թարգմանիչներ Կատեգորիա:20-րդ դարի թարգմանիչներ Կատեգորիա:Խորհրդային սցենարիստներ Կատեգորիա:Ռուս սցենարիստներ Կատեգորիա:Խորհրդային արևելագետներ Կատեգորիա:Խորհրդային գրողներ Կատեգորիա:Նոր Դոնսկի գերեզմանատանը թաղվածներ Կատեգորիա:Բանաստեղծներ այբբենական կարգով
Նաիսսաառե
Նաիսսաառե (Naissaare), գյուղ Էստոնիայի Հարյումաա նահանգի Վիիմսի շրջանում։
Արտաքին հղումներ
Կատեգորիա:Էստոնիայի Հարյումաա նահանգի Վիիմսի շրջանի բնակավայրեր Կատեգորիա:Էստոնիայի գյուղեր
Հարրի Փոթերը և Փյունիկի միաբանությունը (ֆիլմ)
Կարճ նկարագրություն
Հարրի Փոթերը տեղափոխվել է Հոգվարթսի հինգերորդ կուրս և նկատում է, որ հրաշագործներից շատերը հերքում են այն փաստը, որ վերջերս ինքը մարտնչել է չար ուժերի լեգենդար կերպարի՝ Վոլդեմորթի հետ։ Բոլորը ձևացնում են, որ անտեղյակ են Վոլդեմորթի վերադարձից։ Ալբուս Դամբլդորին զրկում են դեկանի պաշտոնից՝ վախենալով որ վերջինս կեղծ լուրեր կտարածի Վոլդեմորթի վերադարձի մասին և կփորձի իր ձեռքը վերցնել Կախարդության նախարարի՝ Կորնելիուս Ֆաջի պաշտոնը։ Պրոֆեսոր Դոլորես Ամբրիջը նշանակվում է դեկան և նա պետք է ուշադրությամբ հսկի Ալբուս Դամբլդորին և նրա աշակերտներին։ Դոլորես Ամբրիջի կազմած կուրսով երիտասարդ հրաշագործներն ի վիճակի չեն մարտնչել Մթին Ուժերի հետ, դրա համար էլ Հարրին՝ Հերմիոնայի և Ռոնի դրդմամբ ստեղծում է Դամբլդորի ջոկատը, որի անդամներին սովորեցնում է ինքնապաշտպանությունը։
Սյուժե
1995 թվականին Հարրի Փոթերը իր ամառային արձակուրդները անցկացնում է Դրզլիների ընտանիքում։ Արդեն չհանդուրժելով Դադլիի՝ իր մորաքրոջ տղայի և վերջինիս ընկերների ծաղրը, նա պատրաստվում էր կախարդության դիմեր։ Հանկարած եղանակը վատանում է և Դադլիի ընկերները փախչում են։ Դադլին և Հարրին տուն են վազում ստորգետնյա ճանապարհով, որտեղ նրանց վրա հարձակվում են Ազկաբանից դեմենտորները։ Հարրիին հաջողվում է Պատրոնուս կանչել, հետ շպրտել դեմենտորներին և փրկել Դադլիին։ Հարրիենց տուն մոգության նախարարությունից նամակ է գալիս այն մասին, որ նա, չլինելով չափահաս, դպրոցից դուրս կախարդություն անելու պատճառով հեռացվել է վհուկության և մոգության դպրոց՝ «Հոգվարթսից»։
Գիշերը Հարրի տուն են գալիս մի շարք կախարդներ, որոնց թվում էր նաև Ալաստոր Գրյումը, Նիմֆադորա Թոնքսը և այլն։ Նրանք բացատրում են Հարրիին, որ պրոֆեսոր Ալբուս Դամբլդորը խնդրել է մոգության նախարար Կոռնելիուս Ֆաջին, որպեսզի Հարրի՝ Հոգվարթսից դուրս գալու որոշումը վերաքննարկեն՝ հասցնելով մինչև պաշտոնական լսումներ։ Նրանք գալիս են Գրիմմո հրապարակ՝ Սիրիուս Բլեքի տուն տանելու համար։ Այստեղ տեղակայվել էին Ուիզլիների ընտանիքը՝ Հերմայոնի Գրեյնջերի և Փյունիկի միաբանության այլ անդամների հետ։
Հաջորդ օրը Հարրին պարոն Ուիզլիի հետ գնում են մոգության նախարարություն՝ պաշտոնական լսումների համար։ Նախարարը և իր հավակնորդները փորձում են Հարրիին հեռացնել Հոգվարթսից՝ որպես փաստ բելերով անչափահասի կողմից մագլի մոտ կախարդություն անելու փաստը։ Հարրի բացատրությունն այն մասին, որ դեմենտորներն են հարձակվել նրանց վրա, ոչ ոք չէր լսում։ Միայն շնորհիվ Ալբուս Դամբլդորի և Արաբելլա Ֆիգի Հարրին դուրս չթողեցին դպրոցից։
«Քինգս Քրոսս» կայարանում Սիրիուս Բլեքը պատմում է Հարրիին, որ Փյունիկի միաբանություն ստեղծվել է Ալբուս Դամբլդորի կողմից՝ Վոլնդեմորի դեմ պայքարելու համար։ Նա պատմեց նաև, որ միաբանության անդամ են եղել նաև նրա ծնողները, որից հետո Սիրիուսը Հարրիին տվեց մի նկար, որտեղ միաբանության բոլոր անդամներն էին։ Հարրին արդեն հինգերորդ տարին էր, ինչ սովորում էր Հոգվարթսում և արդեն հասցրել էր նկատել, որ դպրոցի աշակերտները, նրանց ծնողները և նախարարության պաշտոնական ներկայացուցիչները ժխտում էին Հարրի և Լորդ Վոլնդեմորի միջև ոչ շատ հեռավոր անցյալում տեղի ունեցած ճակատամարտը՝ ձևացնելով, որ չէին հավատում վերջինիս վերադարձին։ Այդ ժամանակ Հարրին, Ռոնը և Հերմայոնին նկատում են, որ Հարրին Հոգվարթսում չէ։
Այս ժամանակ Հոգվարթսում նախարար Ֆաջի կողմից մթին արվեստների պաշտպանության ուսուցիչ է դառնում Դոլորես Ամբրիջը, ով, բացի դրանից, պետք էր նաև հետևեր աշակերտներին։ Նա ամեն անգամ տարբեր նկատողություններ են անում Հոգվարթսի ուսուցիչներին, և նույնիսկ քիչ էր մնում հեռացներ գուշակություններ դասավանդող պրոֆեսոր Սիվիլլա Տրելոնիին։
Մթին արվեստներից պաշտպանության հենց առաջին դասի ժամանակ Դոլորես Ամբրիջը երեխաներին բաժանում է մոգության նախարարության կողմից հաստատված առարկայական գրքեր։ Ապա տեսնելով աշակերտների դժգոհ դեմքերի, Ամբրիջն ասում է, որ երիտասարդ կախարդները ուղղակի չեն կարող հակամատել մթին ուժերի դեմ, որոնք հետապնդում են իրենց և ամբողջ կախարդ հանրությանը։ Այդ ժամանակ Հարրիին, Հերմայոնիի և Ռոնի խորհրդով, իր ձեռքն է վերցնում այդ գործը։ Հերմայոնին պարբերաբար և գաղտնի հանդիպում է ուսանողների մի ոչ մեծ խմբի հետ, ովքեր իրենց անվանում են Դամբլդորի հետևորդներ։ Այդ խումբը հավաքվում է Կարիքների սենյակում (սենյակը բացում է այն ժամանակ, երբ Հոգվարթսը իրոք ինչ-որ վտանգի մեջ է կամ այն իրոք շատ անհրաժեշտ է)։ Հարրին բոլորին սովորեցնում է այն հմայությունները, որոնք ինքը գիտեր։
Բայց Ամբրիջը հասկանում է դրա մասին, և ցանկանալով հետևել Դամբլդորի հետևորդները խմբին, ստեղծում է իր աշակերտական խումբը՝ Ոստիկանական դրուժինա, որի մեջ մտնում էին Դրակո Մալֆոյը, Վինսենտ Քրեբբը, Գրեգորի Գոյլը և Արգուս Ֆիլչը։ Ստացվում է այնպես, որ նրանք կարողանում են բռնել Պալումնա Լավգուդին։ Մի գիշեր Հարրին երազում տեսնում է, որ ինչ-որ մեկը հարձակվել է պարոն Ուիզլիի վրա։ Ալբուս Դամբլդորը, հասկանալով իրավիճակի լրջությունը, խնդրում է Սնեյփին՝ Հարրիին օկկլյումենցիայի դասեր տալ, որի ժամանակ կախարդը կարողանում է կառավարել իր մտքերը նրանից, ով "մտել" է իր ուղեղ (Վոլնդեմորը ամեն վայրկյան կարող էր օգտվել դրանից)։
Դամբլդորը ամբողջ պատասխանատվությունը վերցնում է իր վրա, իսկ մոգության նախարարության նախարար Ֆաջը պատրաստվում էր նրան Ազկաբան ուղարկել։ Դա հասկանալով՝ Դամբլդորը իր փյունիկ թռչունի հետ անհետանում է։ Դրանից հետո Հոգվարթսի տնօրեն է նշանակվում Դոլորես Ամբրիջը, ով իր ձեռքն է վերցնում ամբողջ Հոգվարթսը։ Բայց COB հանձնելու ժամանակ Ֆրեդ և Ջորջ Ուիզլիները ապստամբություն բարձրացրեցին. նրանք քննասենայկում և դրսում հրավառություն կազմակերպեցին։
Երբ Հարրին դուրս է գալիս փողոց, նրան երևում է, թե ինչպես է Լորդ Վոլնդեմորը Սիրիուսից պահանջում մատնել «իրեն»։ Հարրին Հերմայոնիի և Ռոնի հետ որոշում են Ամբրիջի Չղջիկե բուխարիով գնալ մոգության նախարարություն (մնացած բոլոր բուխարիները հսկողության տակ էին)։ Սակայն Ամբրիջն ու Մալֆոյը բռնում են նրանց, Ջինիին, Նևիլին և Պոլումնային։
Հերմայոնին փրկում է Հարրիին՝ խոստանալով ցույց տալ Դամբլդորի գաղտնի զենքը։ Ամբրիջին արգելված անտառ տանելով, Հարրին ու Հերմայոնին նրան կենտավրոսներին են հանձնում։ Հետ գնալու ճանապարհին նրանք տեսնում են Մալֆոյից փախչող Ռոնին, Ջինին, Նևիլին և Պալումնային։ Նրանք ֆեստրալահով հասնում են նախարարություն, որտեղի դահլիճում Հարրին տեսնում և լսում է իր մարգարեությունը։ Այնուհետև նա վերցնում է իր մարգարեությունը. հենց այդ պահին նրանց շրջապատում են մահ կլանողները, որոնց շարքում են Լյուսիուս Մալֆոյը և Բելատրիսա Լեստրեյնջը։
Բոլորը հասնականում են, որ Սիրիուսի մասին տեսիլքը ընդամենը ծուղակ էր։ Դամբլդորի ջոկատը կարողանում է դուրս գալ շրջափակումից և փախչել։ Բայց և այնպես, մահ կլանողները կարողանում են բռնել բոլորին, բացի Հարրիից։ Լյուցիուս Մալֆոյը նրանից ցանկանում էր վերցնել մարգարեությունը, երբ հայտնվում են Դաժան Աչք Գրյումը, Սիրիուս Բլեքը, Նիմֆադորա Թոնքսը, Քինգսլի Բուրսթվերը և Րիմուս Լյուպինը։
Դամբլդորը նրան ասում է, որ այդ վիճակից դուրս գալու համար կա միայն մեկ բանալի՝ գտնել նրանց երկուսի միջև եղած տարբերությունը։ Փոթերը հասկանում է, որ այդ բանալին սերն ու ընկերությունն է։ Չար Լորդը դուրս է գալիս Հարրի գիտակցությունից, և երբ պատրաստվում էր սպանել նրան, հակարծ հայտնվում է նախարար Ֆաջը։ Վոլնդեմորը անհետանում է, իսկ «ամենօրյա կանխագուշակություն» թերթում հայտնում են այն մասին, որ. Ալբուսը Հարրիին պատմում է մարգարեության մասին ճշմարտությունը, իսկ Փոթերը ասում է իր ընկերներին, որ Վոլնդեմորի դեմ պայքարելու բանալին իր հանդեպ հավատքն է և իր ընկերները։
Ծանոթագրություններ
Կատեգորիա:2007 ֆիլմեր Կատեգորիա:Դեյվիդ Եյթսի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Բրիտանական արկածային ֆիլմեր Կատեգորիա:Բրիտանական դետեկտիվ ֆիլմեր Կատեգորիա:Բրիտանական ընտանեկան ֆիլմեր Կատեգորիա:Բրիտանական ֆենտեզի ֆիլմեր Կատեգորիա:Ֆիլմեր Հարրի Փոթերի մասին Կատեգորիա:Բրիտանական ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Թուրքիայում նկարահանված ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր վհուկների մասին Կատեգորիա:Հարրի Փոթեր Կատեգորիա:2007 թվականի ԱՄՆ ֆիլմեր Կատեգորիա:Ջոան Ռոուլինգի ստեղծագործությունների էկրանավորումներ Կատեգորիա:2000-ականների արկածային ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Բրիտանական ֆանտաստիկ ֆիլմեր
Թայգր Շրոֆ
Թայգր Շրոֆ (टाइगर श्रॉफ, Tiger Shroff, ), հնդիկ դերասան և մարտական արվեստների վարպետ։ Հայտնի կինոդերասան Ջեքի Շրոֆի և պրոդյուսեր որդին է։
Կենսագրություն
Թայգրը ծնվել է 1990 թվականի մարտի 2-ին՝ Մումբայում, հայտնի դերասան Ջեքի Շրոֆի և նրա կնոջ՝ պրոդյուսեր, նախկին մոդել և դերասանուհի Այեշայի ընտանիքում  ։ Ունի կրտսեր քույր՝ Կրիշնա  ։ Նա գործադիր պրոդյուսեր է և ռեժիսորի օգնական։ Ունի խառը ծագում՝ հայրական գծով գուջարաթցի և ույղուր է, իսկ մայրական գծով՝ բելգիացի և բենգալացի է    ։ Ավարտել է : Աամիր Խանին «Բայքերներ 3» ֆիլմում նկարահանվելու համար օգնել է հասնել անհրաժեշտ ֆիզիկական կեցվածքի։ Ունի թեկվոնդոյի սև գոտու հինգերորդ աստիճան։
2009 թվականի սեպտեմբերին, իր խոսքերով, նա մերժեց «Նորակոչիկ» հեռուստասերիալի գլխավոր դերը ։ 2011 թվականի մայիսին լուրեր տարածվեցին, որ Աամիր Խանը ցանկանում է նկարահանել նրան նոր նախագծում, սակայն  պարզվեց, որ լուրը կեղծ է  ։
2012 թվականի հունիսին նա վերջապես պայմանագիր կնքեց և առաջնաելույթ կատարեց ֆիլմում  մոդել և դերասանուհի Կրիտի Սանոնի հետ միասին, որն այդ ժամանակ արդեն ուներ մեկ նկարահանված ֆիլմ։ Ֆիլմը թողարկվեց 2014 թվականին և կոմերցիոն հաջողություն ունեցավ՝ չնայած քննադատների տարբեր արձագանքներին։ Իր դերի համար Թայգրը դրական արձագանքներ է ստացել քննադատների կողմից, որոնք հիմնականում գովաբանում էին նրա պարային հմտություններն ու հնարքներ կատարելու ունակությունը   ։ Այս դերը նրան նաև արժանացրել է մի քանի տարբեր կինոմրցանակների։
2016 թվականին Թայգրը Շրադհա Կապուրի հետ նկարահանվել է մարտ-դրամա ֆիլմում, որը կոմերցիոն հաջողություն ուներ ։ Նույն թվականին թողարկվեց սուպերհերոսական  ֆիլմը, որը տապալվեց տոմսարկղերում, ի տարբերություն Թայգրի նախորդ երկու ֆիլմերի, և դարձավ նրա կարիերայի առաջին անհաջողությունը ։
2017 թվականին թողարկվեց  ֆիլմը, որը պատմում էր մի մարդու մասին, ով Մայքլ Ջեքսոնի մեծ երկրպագուն էր։ Իրական կյանքում՝ 2014 թվականին Թայգրը տեսահոլովակ նկարեց, որտեղ նա կատարում էր Ջեքսոնի պարը, և նույն ելույթներով հանդես եկավ նաև մի քանի կինոմրցանակաբաշխություններում ։ Նրա գործընկերը Նիդհի Ագերվալն էր՝ ֆոտոմոդել և փորձառու պարուհի, որի համար այս ֆիլմը դարձավ կինոնկարի դեբյուտ ։ Ֆիլմը քննադատների կողմից բացասական արձագանք ստացավ  և ձախողվեց վարձույթում ։
2018 թվականին թողարկվեց «Բունտարար 2» ֆիլմը, որտեղ Թայգրը կրկին նկարահանվեց Դիշա Պատանիի հետ, և չնայած քննադատների բացասական արձագանքներին, ֆիլմը մի քանի օրվա ընթացքում դարձավ բլոկբաստեր ։ 2019 թվականին Թայգրը նկարահանվեց «Տարվա ուսանող 2» ֆիլմում, որը 2012 թվականի համանուն ֆիլմի շարունակությունն էր,  որտեղ իրենց դեբյուտը կատարեցին հայտնի պարուհի, երգչուհի և հեռուստատեսային դերասանուհի Թարա Սութարիան և սկսնակ դերասանուհի Անանյա Պանդին՝ հայտնի դերասան Չանկի Պանդեյի դուստրը։ Ֆիլմը վաստակեց կոմերցիոն հաջողություն և դրական գնահատականների արժանացավ քննադատների կողմից։ Այժմ Թայգրը Հրիթիկ Ռոշանի հետ նկարահանվում է Fighters ֆիլմում։ Նա նաև ստորագրել է Ռեմբո հնդկական ֆիլմի պայմանագրի մեջ, որի առաջին պաստառը թողարկվել է 2017 թվականին, բայց գլխավոր դերակատարի զբաղվածության պատճառով ֆիլմը հետաձգվել է մինչև 2019 թվականը  ։
Անձնական կյանքը
2016 թվականից հանդիպում է դերասանուհի Դիշա Պատանիի հետ ։ Բուսակեր է և առողջ ապրելակերպի կողմնակից ։
Արտաքին հղումներ
Կատեգորիա:Մարտի 2 ծնունդներ Կատեգորիա:1990 ծնունդներ Կատեգորիա:Մումբայ քաղաքում ծնվածներ Կատեգորիա:Դերասաններ այբբենական կարգով Կատեգորիա:Հնդիկ դերասաններ
Կոսովոյի Հանրապետության արտաքին քաղաքականություն
Կոսովոյի Հանրապետություն, մասամբ ճանաչված պետություն Կենտրոնական և Հարավարևելյան Եվրոպայի, Միջերկրածովյան սահմաններում, որը 2008 թվականի փետրվարի 17-ին Սերբիայի կողմից ստացել է իր անկախությունը։ Կոսովոն ՄՕԿ-ի, Համաշխարհային բանկի, ԱՄՀ-ի անդամ է։ 2015 թվականի դրությամբ, Կոսովոն 76 երկրների հետ դիվանագիտական հարաբերություններ է հաստատել։
2019 թվականի նոյեմբերի 22-ին դրությամբ Կոսովոյի անկախությունը ՄԱԿ-ի անդամ 193 պետություններից ճանաչել են 96 պետությունները (49,74 %)։ Նաև, 23-ից 28-ը (82 %) Եվրոպական Միության անդամ պետություններից և 24-ից 28՝ (86 %) ՆԱՏՕ-ի անդամ երկրները, 34-ը 57 (60 %) իսլամական համագործակցության անդամ-պետություններից ճանաչել են Կոսովոյի Հանրապետությունը։ Ռուսաստանը, ի տարբերություն  եվրոպական մի շարք երկրների՝ ԱՄՆ, Ճապոնիա, Ավստրալիա, չի ճանաչում Կոսովոյի Հանրապետությունը որպես պետություն ։
Միջազգային կազմակերպություններ
Կոսովոյի Հանրապետությունը մասնակցում է այնպիսի միջազգային կազմակերպությունների ներկայացուցիչների աշխատանքներին ինչպիսիք են.
Ծանոթագրություններ
Կատեգորիա:Կոսովոյի Հանրապետություն
Դևիդ Բրեններ
Արտաքին հղումներ
Կատեգորիա:Ամերիկացի մոնտաժողներ
Մոնպառնաս կայարանի վթար
Իրադարձությունների ընթացքը
№56 Գրանվիլից Փարիզ մեկնող մարդատար գնացքը 8։45-ին ճանապարհ էր ընկել։ Այն քաշում էր №721 շոգեքարշը, որը ղեկավարում էր մեքենավար Գիյոմ-Մարի Պելերեն (ֆր.՝ Guillaume Marie Pellerin), որի աշխատանքային ստաժը այդ պահին 19 տարի էր։ Գնացքը 12 վագոնից էր՝ սկզբից երկու բեռնատար, հետո փոստային մեկ վագոն, որից հետո 8 մարդատար վագոններ 131 ուղևորով։ Գնացքը ժամանելու էր 15։55, բայց քանի որ ուշանում էր, ապա մեքենավարը թեքության վրա չօգտագործեց արգելակները։ Կայարան հասնելուց մի քանի րոպե առաջ փորձեցին աշխատեցնել ձեռքի արգելակները, բայց ապարդյուն, թեքության վրա աճող արագությունը մեծ էր և գնացքը 40 կմ/ժ արագությամբ մտնելով Արևմտյան կայարան (այժմ Մոնպառնաս), ջարդեց 60 սմ հաստությամբ պատը 10 մետր բարձրությունից ընկավ Ռյու դե Ռեն փողոց։ Մարդատար վագոնները մնացին կայարանում ։
Մաքսիմ Վենգերով
Մաքսիմ Վենգերով, իսրայելցի ջութակահար։ Ստացել է բազմաթիվ հեղինակավոր մրցանակներ ու նոմինացիաներ, այդ թվում՝ 2 «Գրեմի»։
Մոնպառնաս կայարանի վթար
Հետևանքներ
Վթարի հետևանքով վիրավորվել է 5 մարդ՝ շոգեքարշի անձնակազմը, երկու ուղևոր և հրշեջը։ Մնացած ուղևորները անվնաս են մնացել։ Միայն մահացել է փողոցում երեկոյան թերթեր վաճառող կինը, որը այդ օրը փոխարինում էր ամուսնուն։ Արևմտյան երկաթգիծը լիովին վճարեց թաղման ծախսերը և երկու որբացած երեխաներին թոշակ նշանակեց։ Մեքենավար Գիյոմ-Մարի Պելերենը դատապարտվեց երկու ամսվա ազատազրկման և վճարեց 50 ֆրանկ զոհվածի բարեկամներին։ Գնացքի պետը վճարեց 25 ֆրանկ տուգանք։
Ծանոթագրություններ
Կատեգորիա:1895 իրադարձություններ Կատեգորիա:Փարիզի պատմություն Կատեգորիա:Իրադարձություններ Փարիզում Կատեգորիա:Տրանսպորտային աղետներ
Մաքսիմ Վենգերով
2007-2011 թթ. ուսումնասիանել է դիրիժորություն։ Այս ասպարեզում իր առաջին դասերը վերցրել է պրոֆեսոր Վահագն Պապյանից։ 2011 թ-ից համերգներով հանդես եկել Բրյուսելում և Լոնդոնում, շվեյցարական Վերբյե փառատոնում, Բեռլինի և Սանկտ-Պետերբուրգի ֆիլհարմոնիկ, Լոնդոնի, Թորոնթոյի և Մոնրեալի, Չայկովսկու անվան սիմֆոնիկ և Անգլիական կամերային նվագախմբերի հետ, Պեկինի երաժշտական փառատոնի բացմանը։ Մ. Վենգերովը ղեկավարել է Մարիինյան թատրոնի, Վերբյե փառատոնի, Փարիզի, Թորոնթոյի, Մոնրեալի և Երուսաղեմի, Հայաստանի, Բերգենի (Նորվեգիա) սիմֆոնիկ, Մոսկվայի և Ռուսաստանի ազգային ֆիլհարմոնիկ, «Մոսկվայի վիրտուոզներ», Լոնդոնի Թագավորական և Բուխարեստի ֆիլհարմոնիկ նվագախմբերը։ Նա եղել է Մենուհին միջազգային ակադեմիայի դեսպանը և հյուր պրոֆեսոր Շվեյցարիայում և 2012 թ.-ի հունվարից ստանձնել է Մենուհին պրոֆեսորի պաշտոնը Լոնդոնի Թագավորական երաժշտական ակադեմիայում։ Մ. Վենգերովը պարբերաբար հանդես է գալիս որպես ժյուրիի անդամ տարբեր մրցույթներում, օրինակ Եհուդի Մենուհինի ջութակի և Դոնատելլա Ֆլիկի դիրիժորության մրցույթները։ Նա նաև Պոզնանի հեղինակավոր Վենյավսկու անվան մրցույթի նախագահն է։ Մ. Վենգերովի մասին նկարահանված են վավերագրական ֆիլմեր, «Նվագելով սրտով» և «Ապրելով երազը»,
Արտաքին հղումներ
Կատեգորիա:Իսրայելի ջութակահարներ Կատեգորիա:1974 ծնունդներ Կատեգորիա:Օգոստոսի 20 ծնունդներ Կատեգորիա:«Գրեմմի» մրցանակի դափնեկիրներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:ՅՈՒՆԻՍԵՖ-ի բարի կամքի դեսպաններ
Բաջօղլի
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Տարասովո (գյուղ, Օտնոսովսկոե գյուղական բնակավայր)
Տարասովո (Тарасово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Բրունո Կորեա
Բրունո Կորեա (born 22 March 1986), երբեմն հայտնի է որպես պարզապես Բրունո, բրազիլացի ֆուտբոլիստ է, ով ներկայումս խաղում է «Չինատ Հորնիբիլ»-ում  ։
Ակումբային կարիերա
Նա միացել է իրանական «Սեպահան»-ին 2012-ին և «Էսթեղլալ»-ին (Իրանի չեմպիոններին) 2013-ին ։
Ակումբային Վիճակագրություն
Վերջին թարմացումը Հուլիս 07, 2012
Մոնսո ան Բեսեն
Մոնսո ան Բեսեն (Monceaux-en-Bessin), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 548 մարդ, բնակչության խտությունը` 115.86 մարդ/կմ²։ Բնակավայրը զբաղեցնում է 4.73 կմ² տարածք։
Աշխարհագրություն
Գտնվում է Փարիզ քաղաքից 230 կմ արևմուտք, Կան քաղաքից` 25 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 360 աշխատունակ (15-64 տարեկան) բնակիչ, որոնցից ակտիվ էին 249-ը, իսկ ոչ ակտիվները` 111։ Ակտիվության ցուցանիշը կազմում է 69,2 %։ 249 աշխատունակ մարդկանցից աշխատել է 237 անձ (128 տղամարդ և 109 կին)։ Գործազուրկ են եղել 12 անձ (4 տղամարդ և 8 կին)։ 111 անաշխատունակներից 25-ը եղել են աշակերտներ կամ ուսանողներ, 71-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(6420) Ռիհեյիյայա
(6420) Ռիհեյիյայա (Riheijyaya), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 14-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,990159 ա. մ., առավելագույնը մոտենում է 2,6921 ա. մ. հեռավորության վրա և հեռանում 3,2882 ա. մ. ։ Արեգակի շուրջ մեկ ամբողջական պտույտ է կատարում 1888,6 երկրային օրվա ընթացքում, իր ուղեծրով շարժվելով միջինում 0,190617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,92° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆաթիմյան խալիֆայություն
Ֆաթիմյան խալիֆայություն ( الفاطميون), միջնադարյան շիա իսլամական, արաբական խալիֆայություն Կահիրե մայրաքաղաքով (սկսած 972 թ.)։ Իր հզորության գագաթնակետին ներառում էր Եգիպտոսը, Մաղրիբը, Պաղեստինն ու Սիրիան։ Սկզբնապես մաս է կազմել առավել խոշոր Աբասյանների խալիֆայության։ Անկախացել է Թունիսի բերբերական ցեղերի ապստամբության հետևանքով։ Կործանվել է Սալահ ադ-Դինի կողմից։
Պատմություն
Ֆաթիմյանների խալիֆայությունը կազմավորվել է Հյուսիսային Աֆրիկայի Իֆրիկիա (այժմ՝ Թունիս) նահանգում, որտեղից Ֆաթիմյանները դուրս են մղել Աղլաբիներին (800-909), գրավել Մաղրիբը, Սիցիլիա կղզին։ Մուիզզ խալիֆայի օրոք, 969 թվականին, Ֆաթիմյանները նվաճել են Եգիպտոսը, հիմնել Կահիրեն ( القاهرة‎‎՝ հաղթական ), որը 973 թվականից դարձել է Ֆաթիմյանների խալիֆայության մայրաքաղաքը։ Ազիզ խալիֆայի (975-996) օրոք Ֆաթիմյանների խալիֆայությունը տարածվել է Ատլանտյան օվկիանոսից մինչև Ասորիք և Հիջազ։
Ազիզ խալիֆան հանդուրժող քաղաքականություն է վարել քրիստոնյաների և հրեաների հանդեպ, որոնցից նշանակվել են վեզիրներ։ Սակայն նրա որդի ալ-Հաքիմը (996-1021) դաժանորեն հալածել է քրիստոնյաներին, քանդել եկեղեցիները։ Հաքիմը սպանվել է ապստամբության հետևանքով։ Նրա որդու ժամանակ երևացել են պետության քայքայման առաջին նշանները, որոնք նկատելի էին արդեն Մուսթանսիր խալիֆի (1035-1034) օրոք։
Ֆաթիմյանները կորցրել են իրենց տիրույթները Մաղրիբում, Սիկիլիայում (այն նվաճել են նորմանները)։ 1062 թվականին Ֆաթիմյանների պահակազորի թյուրք զինվորների խռովության հետևանքով երկիրն ընկել է ծանր դրության մեջ։ Մուսթանսիրը Ասորիքից հրավիրել է հայազգի զորավար Բադր ալ-Ջամալիին (Բադր ալ–Գամալի ալ-Արմանի (1073-1094 թթ), որն իր հայկական և սիրիական գնդերով մտել է Կահիրե, կոտորել թյուրք խռովարարներին, դարձել է վեզիր և կարգավորել երկիրը, բարեկարգել տնտեսական վիճակը։
Ֆաթիմյանների պետությունը թուլացել է Երուսաղեմի թագավորության դեմ պատերազմների հետևանքով։ Օգտվելով դրանից, 1169 թվականից Ֆաթիմյանների վեզիր Սալահ ադ-Դինը 1171 թվականին տապալել է Ֆաթիմյաններին և խլել իշխանությունը։
Պետական կարգ
Ֆաթիմյանների խալիֆայության գլուխ կանգնած Էր խալիֆը, որը միաժամանակ իսմաիլական շիաների իմամն էր։ Խալիֆի իշխանությունը ժառանգական էր, թեև խալիֆա նշանակելուն հաճախ միջամտել են վեզիրները, զորահրամանատարները։ Ֆաթիմյանների զորքը սկզբում կազմված էր բերբերներից, ապա՝ խայտաբղետ տարրերից։ Տնտեսության հիմքը երկրագործությունն էր, որը զարգացած էր հատկապես Նեղոսի հովտում։ X-XI դարերի կեսին տիրապետել է պետական հողատիրությունը։ Հիմնական հարկը հողահարկն էր (խարաջ)։ Ղպտիները բացի հողահարկից վճարել են նաև գլխահարկ (ջիզիե)։ Եգիպտոսում արհեստագործության կենտրոններ էին Կահիրեն, Ալեքսանդրիան, Դամիետան, Ասորիքում և Պաղեստինում՝ Դամասկոսը, Երուսաղեմը։
Ալեքսանդրիայի և Ասորիքի (Տրիպոլի, Բեյրութ, Սիդոն, Տյուրոս, Ակրա և այլն) նավահանգիստները կապված էին իտալական քաղաքների՝ Վենետիկի, Ջենովայի, Պիզայի հետ։ Ֆաթիմյանների պետության բնակչությունը խայտաբղետ էր և՝ էթնիկական (ղպտիներ, արաբներ, հայեր, բերբերներ, թյուրքեր և այլն), և՝ կրոնական մուսուլմաններ՝ սուննիներ, չափավոր շիաներ (իմամիներ) և ծայրահեղ շիաներ (իսմաիլականներ), քրիստոնյաներ՝ միաբնակներ (ղպտիներ, հայեր, ասորիներ) և երկաբնակներ (հույներ), հուդայականներ (հրեաներ) առումով։
Ֆաթիմյան հայազգի վեզիրները
Ֆաթիմյանների օրոք հայազգի վեզիրների պաշտոններում եղել են՝
Ֆաթիմյանների պետությունը թուլացել է Երուսաղեմի թագավորության դեմ պատերազմների հետևանքով։ Օգտվելով դրանից, 1169 թվականից Ֆաթիմյանների վեզիր Սալահ ադ-Դինը 1171 թվականին տապալել է Ֆաթիմյաններին և խլել իշխանությունը։
Տես նաև
Կատեգորիա:Ֆաթիմյան խալիֆայություն Կատեգորիա:Ասիայի պատմական երկրներ Կատեգորիա:Եվրոպայի պատմական երկրներ Կատեգորիա:Հյուսիսային Աֆրիկայի պատմություն Կատեգորիա:Միջերկրածովյան երկրների պատմություն Կատեգորիա:Մերձավոր Արևելքի պատմական պետություններ Կատեգորիա:Ասիայի պատմական միապետություններ
Ուրիդին
Ուրիդին, ուրացիլռիբոզիդ, օրգանական նյութ, նուկլեոզիդ է, կազմված պիրիմիդինային հիմք ուրացիլի և ռիբոզ ածխաջրի միացությունից։ Մաքուր վիճակում սպիտակ փոշի Է։ Լինում է նաև երկար, ասեղնաձև կամ բազմանիստ բյուրեղների ձևով։ Լուծվում է ջրում, թթուներում, հիմքերում, չի լուծվում եթերներում, խիտ էթանոլում։ Մոլային զանգվածը 244,2 է։ Պարունակվում է բոլոր բջիջների ռիբոնուկլեինաթթուներում։ Բազմաթիվ կոֆերմենտների կազմում կարևոր դեր է կատարում ածխաջրերի փոխանակության պրոցեսներում։
Ծանոթագրություններ
Կատեգորիա:Նուկլեոզիդներ Կատեգորիա:Ազոտային հիմքեր Կատեգորիա:Հակադեպրեսանտներ